കേരള സര്വ്വകലാശാലയില് മാനവിക സാമൂഹിക വിഷയങ്ങളോട് ചിറ്റമ്മ നയം തിരുവനന്തപുരം: കേരള സര്വ്വകലാശാലയില് പുതുതായി തുടങ്ങാന് തീരുമാനിച്ച പഠന ഗവേഷണ വകുപ്പുകള് മുഴുവന് സയന്സ് വിഭാഗത്തിന് മാത്രമാക്കിയത് വിവാദമായിരിക്കുകയാണ്.കേരള സര്വ്വകലാശാലയുടെ സ്ഥാപിത ലക്ഷ്യങ്ങള്ക്ക് വിരുദ്ധമായി സര്വകശാലയെ ഒരു സയന്സ് സര്വ്വകലാശാലയായി മാറ്റുന്നതിനാണ് അധികൃതരുടെ ശ്രമം. കേരള സര്വ്വകലാശാലയുടെ പാരമ്ബര്യം അനുസരിച്ച് സയന്സ്, മാനവിക, സാമൂഹിക വിഷയങ്ങള്ക്ക് തുല്യ പ്രാധാന്യം നല്കി സമൂഹത്തിന്റെ ഉന്നമനത്തിനായി ആവശ്യമുള്ള കോഴ്സുകള് ആരംഭിച്ച് നടത്തിപോരലായിരുന്നു. എന്നാല് നിലവിലെ വൈസ് ചാന്സലര് വന്നതോടെയാണ് അതിന് ഒരു മാറ്റം വന്നു തുടങ്ങിയത്. എന്.ഐ.ആര്.എഫ്. പോലുള്ള റാങ്കുകള്ക്ക് പരിഗണിക്കുന്നത് സയന്സ് വിഭാഗത്തിലുള്ള സര്വകലാശാലയുടെ മികവ് ആണ് എന്നതാണ് പ്രധാനമായും പറയുന്ന കാരണം. എന്നാല് ഓരോ സാര്വ്വകലാശാലയും സ്ഥാപിച്ചിട്ടുള്ളത് അതാത് കാലഘട്ടത്തിലെ ആവശ്യങ്ങള്ക്ക് അനുസരിച്ചും സാമൂഹിക ചുറ്റുപാടുകള്ക്ക് അനുസരിച്ചും ആണ്. കേരള സര്വകലാശാലയുടെ സ്ഥാപിത ലക്ഷ്യം എന്.ഐ.ആര്.എഫ്. പോലുള്ള റാങ്കിങ് ഏജന്സികളെ ബോധ്യപ്പെടുത്തുന്നതിന് പകരം ചെരുപ്പിനൊത്ത് കാല് മുറിക്കുന്ന രീതിയാണ് ഇന്ന് ചെയ്യുന്നത്. സയന്സ് വിഷയങ്ങള്ക്ക് മാത്രം പ്രാധാന്യം നല്കി പുതിയ സയന്സ് പഠന വകുപ്പുകള് മാത്രം ആരംഭിക്കുന്നത് പുനര് വിചിന്തനത്തിന് വിദേയമാക്കുകയും സമൂഹത്തിലെ എല്ലാത്തരം മാനവിക സാമൂഹിക വിഷയങ്ങള്ക്കും ഒരു തരത്തിലുള്ള അവഗണനയും വരാത്ത രീതിയില് അവയ്ക്ക് കൂടി പ്രാധിനിത്യം നല്കണം എന്നതാണ് ആവശ്യം.